da id da en en sv da en da nn da sv sv de fr da nl da ms fr it da nl fr da en en hbs_lat da nb nl da da sl de en fr de es da da fr it fr de en sv fr de fr de fr fr fr sv en fr fr en ja fr de fr es nb fr fr de en en sv de de fr fr en fr it fr en sv fi da da de da da da da en da da da da da da da sv da da da
Se om din dag er ledig i kalenderen. Røde dage er optagede (gælder ikke dagens ret). Ring eller skriv for at høre nærmere om bestilling.
Kalenderen er kun vejledende.
03/09 2022 Stop for nye kunder samt lukket uge 42
04/03 2022 Opdatering af siden
Stop for nye kunder samt lukket uge 42
Der lukkes for tilgangen af nye kunder, foreløbig resten af året.
Der holdes lukket hele uge 42, fra mandag den 17/10 til Søndag den 23/10 2022
Kunder er forskellige. Det er catering og diner transportable også.
Ring eller skriv, og lad os sammen finde en menu der passer til lige netop dine behov.
I modsætning til mange andre inden for branchen er jeg kun mig selv. Netop af den grund anstrenger jeg mig meget for at imødekomme de ønsker og forventninger mine kunder har, så både de og jeg får en god oplevelse. Efter en del år i branchen, og med forskellige (men heldigvis overvejende gode og positive) oplevelser og erfaringer i bagagen, har jeg derfor defineret hvilke muligheder man har, når man som kunde vælger at bestille sit arrangement hos mig, samt hvordan jeg plejer at gøre tingene, så kedelige misforståelser så vidt muligt undgås.
Med mindre andet er aftalt i forvejen betales halvdelen af den samlede pris a conto senest 8 dage før levering. For bestillinger under 20 couverter betales det resterende beløb senest ved modtagelsen af maden. Ved bestillinger på 20+ couverter skal hele beløbet være mig i hænde senest 8 dage før levering.
Betaling modtages kontant, via bankoverførsel til min konto i Møns Bank, eller via MobilePay, eller Visa/Mastercard.
Sidste frist for ændringer, enten i antal eller menu, er 8 dage før levering. Afbud senere end 8 dage før, modregnes/refunderes ikke, da råvarer på dette tidspunkt er købt ind.
Hvad enten du selv henter eller ønsker levering vil alt være lige til at sætte på bordet. Kød vil være skåret ud og anrettet på/i fade, og alle lune/varme retter vil være pakket i varmekasser.
Det rengjorte service (fade, skåle, etc.) leveres tilbage i rengjort stand senest 8 dage efter levering. Er det ikke rengjort opkræves et gebyr på 500kr.
Copyright © Majas Selskabsdinner